**N Á V R H**

**OPATRENIE**

**Ministerstva práce, sociálnych vecí a rodiny Slovenskej republiky**

**z ...2019,**

**ktorým sa ustanovuje obsah, štruktúra, forma, podmienky a spôsob priebežnej aktualizácie a lehoty na zverejnenie kľúčových informácií o dôchodkovom fonde**

Ministerstvo práce, sociálnych vecí a rodiny Slovenskej republiky po dohode s Národnou bankou Slovenska podľa § 106 ods. 1 zákona č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. ..../2019 Z. z. ustanovuje:

**§ 1**

**Kľúčové informácie o dôchodkovom fonde**

1. Kľúčové informácie o dôchodkovom fonde (ďalej len „kľúčové informácie“) sa poskytujú listinne a elektronicky na webovom sídle dôchodkovej správcovskej spoločnosti.
2. Obsah a štruktúra kľúčových informácií sú uvedené vo vzore, ktorý je   
   prílohou č. 1. Výpočet syntetického ukazovateľa rizika je uvedený v prílohe č. 2.

**§ 2**

**Informácia o výkonnosti dôchodkového fondu**

1. Informácia o výkonnosti dôchodkového fondu obsahuje údaje o nominálnej výkonnosti dôchodkového fondu bez poplatkov a nákladov za obdobie posledných desiatich rokov, a to prostredníctvom stĺpcového diagramu. Ak od vzniku dôchodkového fondu uplynulo menej ako desať rokov, použijú sa údaje za obdobie od vzniku dôchodkového fondu. Súčasťou stĺpcového diagramu je aj stĺpec, ktorý zobrazuje geometrický priemer nominálnej výkonnosti dôchodkového fondu bez poplatkov a nákladov za sledované obdobie. Informácia o výkonnosti dôchodkového fondu obsahuje aj údaj o priemernej inflácii meranej indexom spotrebiteľských cien za sledované obdobie, ktorý sa vypočíta ako geometrický priemer ročných údajov o inflácii zverejňovaných Štatistickým úradom Slovenskej republiky a zobrazí sa prostredníctvom čiarového grafu.
2. Informácia o výkonnosti dôchodkového fondu neobsahuje údaje za časť aktuálneho kalendárneho roka.

**§ 3**

**Aktualizácia a zverejňovanie kľúčových informácií**

1. Aktualizácia kľúčových informácií sa uskutočňuje vždy po zmene akýchkoľvek údajov, ktoré sú obsahom kľúčových informácií.
2. Aktualizované kľúčové informácie sa zverejnia bez zbytočného odkladu.

**§ 4**

Toto opatrenie nadobúda účinnosť 1.januára 2021.

**Príloha č. 1 k opatreniu č. .../2019 Z. z.**

Vzor

|  |
| --- |
| **KĽÚČOVÉ INFORMÁCIE O DÔCHODKOVOM FONDE** |
| Tento dokument nie je propagačný materiál ! |
| NÁZOV DÔCHODKOVEJ SPRÁVCOVSKEJ SPOLOČNOSTI a) |
| NÁZOV DÔCHODKOVÉHO FONDU b) |
| **ÚVODNÉ VYHLÁSENIE** |
| Dôchodkové sporenie má za cieľ zvýšiť váš budúci dôchodok v starobe. Vaše úspory na dôchodok sú zhodnocované na finančných trhoch, pričom výnos alebo prípadnú stratu znáša sporiteľ. Podrobnejšie informácie nájdete najmä v štatúte fondu, v správe o hospodárení s majetkom fondu a v ďalších dokumentoch, ktoré sú uverejnené na internetovej stránke našej spoločnosti. |
| **Investičným cieľom** dôchodkového fondu je c) |
| **PROFIL MOŽNÉHO VÝNOSU A RIZIKA VO FONDE** |
| Investovanie do tohto dôchodkového fondu je vhodné najmä pre osoby vo veku od ... do ... rokov d) |
| Nižšie riziko Vyššie riziko  Typicky nižšie výnosy Typicky vyššie výnosy  1 2 3 4 5 6 7sad  e) |
| Ukazovateľ rizika nezohľadňuje všetky riziká, ktorým je dôchodkový fond vystavený (zoznam všetkých rizík je uvedený v štatúte dôchodkového fondu). |
| **VÝKONNOSŤ DÔCHODKOVÉHO FONDU f)** |
| Upozornenie: výnosy dosiahnuté v minulosti nie sú garanciou rovnakých výnosov v budúcnosti, výnosy môžu byť vyššie alebo nižšie ako v minulosti! |
| Odplata za správu fondu: g) |
| Odplata za zhodnotenie: h) |
| **KONTAKTNÉ ÚDAJE i)** |
| Sídlo: Tel:  Webové sídlo: E-mail: |
| Tento dôchodkový fond a dôchodková správcovská spoločnosť podlieha dohľadu Národnej banky Slovenska . |
| Dátum poslednej aktualizácie tohto dokumentu je j) |

**Vysvetlivky:**

a) Uvádza sa obchodné meno dôchodkovej správcovskej spoločnosti.

b) Uvádza sa presný názov dôchodkového fondu podľa štatútu dôchodkového fondu.

b) Uvádza sa informácia o tom, čo dôchodková správcovská spoločnosť plánuje dosiahnuť investovaním majetku v  dôchodkovom fonde a akým spôsobom sa má dosiahnuť tento cieľ.

d) Uvádza sa upozornenie obsahujúce vekový interval odporúčaný pre investovanie do dôchodkového fondu.

e) Dôchodkový fond sa priradí jednej z číselných kategórií na základe syntetického ukazovateľa rizika, pričom táto číselná kategória sa zvýrazní hrubším a väčším písmom. Výpočet syntetického ukazovateľa rizika a  jeho aktualizácia sú uvedené v   
prílohe č. 2.

f) Grafické znázornenie výkonnosti dôchodkového fondu sa upraví podľa § 2.

g) Uvádza sa aktuálna hodnota odplaty za správu dôchodkového fondu.

h) Uvádza sa aktuálna hodnota odplaty za zhodnotenie dôchodkového fondu.

i) Uvádza sa sídlo, webové sídlo, telefónne číslo a adresa elektronickej pošty dôchodkovej správcovskej spoločnosti.

j) Uvádza sa dátum poslednej aktualizácie kľúčových informácií.

**Príloha č. 2 k opatreniu č. .../2019 Z. z.**

Výpočet syntetického ukazovateľa rizika

1. Syntetický ukazovateľ rizika sa vypočíta na základe volatility výnosu dôchodkového fondu použitím týždenných výnosov dôchodkového fondu za obdobie posledných desať rokov. Ak od vzniku dôchodkového fondu uplynulo menej ako desať rokov, použijú sa na výpočet volatility výnosu dôchodkového fondu výnosy dôchodkového fondu dostupné od vzniku dôchodkového fondu. Volatilita výnosu dôchodkového fondu sa prepočíta na ročnú bázu a na základe tohto prepočtu sa dôchodkový fond priradí do príslušnej triedy rizika od 1 do 7. Syntetický ukazovateľ rizík sa aktualizuje, ak sa volatilita výnosu dôchodkového fondu dostane mimo aktuálnej kategórie v každom výpočte za posledné štyri mesiace. Ak sa volatilita výnosu dôchodkového fondu dostane do viac ako jednej kategórie odlišnej od aktuálnej kategórie, na aktualizáciu syntetického ukazovateľa rizík sa použije tá kategória, ktorej početnosť počas uplynulých štyroch mesiacov je najvyššia.

**2**. Na výpočet volatility výnosu dôchodkového fondu pre potreby zaradenia dôchodkového fondu do príslušnej triedy rizika sa použijú tieto vzorce:

σf =volatilita výnosu dôchodkového fondu na ročnej báze

= aritmetický priemer týždenných výnosov dôchodkového fondu za sledované obdobie

= týždenné výnosy fondu v čase t merané v priebehu T období

= 52 (52 týždňov v roku)

T = počet týždňov v sledovanom období

1. Dôchodkový fond sa zaradí na základe vypočítanej volatility výnosu dôchodkového fondu do príslušnej triedy rizika podľa tejto tabuľky:

|  |  |  |
| --- | --- | --- |
| Trieda rizík | Intervaly volatility (σf) | |
| rovnajúce sa alebo väčšie ako | menšie ako |
| 1 | 0% | 0,5% |
| 2 | 0,5% | 2% |
| 3 | 2% | 5% |
| 4 | 5% | 10% |
| 5 | 10% | 15% |
| 6 | 15% | 25% |
| 7 | 25% |  |

1. Syntetický ukazovateľ rizika sa uvádza ako rad kategórií vo vzostupnom poradí od 1 do 7 zľava doprava, pričom tieto označujú rizikovosť a výnosnosť od najnižšej po najvyššiu. Na stupnici sa jasne uvedie, že nižšie riziko potenciálne znamená nižšiu výnosnosť a vyššie riziko potenciálne znamená vyššiu výnosnosť. Na rozlišovanie medzi jednotlivými kategóriami sa nepoužijú žiadne farby.